พี่ชายเคยมากินมาม่าต้มยำ ถ่ายรูปมาน่ากินมาก แต่เราเป็นคนไม่ทานเผ็ด วันนี้เราเลยมากินโจ๊กแทน มีให้เลือก โจ๊กมาม่า ธรรมดา,เยนตาโฟ(15บาท) ต้มยำ(20บาท) มีเครื่องให้เพิ่มเยอะมาก แต่วันที่เรามากุ้งแม่น้ำหมด แอบเสียดาย มีบอกราคาชัดเจน (เดี๋ยวโพสรูปไว้ให้) ร้านติดแอร์คนไม่เยอะมาก นั่งสบาย มีที่จอดรถ มีไวไฟ สามารถสั่งสเต็กมากินด้วยได้ มีอาหารจานด่วนเช่น ผัดกระเพรา,ข้าวผัด,สุกี้ด้วย มีขนมหวานเช่นขนมปังปิ๊ง เฉาก๊วย เต้าหู้นมสด และไอศกรีม เรียกว่าค่อนข้างมีให้เลือกเยอะ

ขอพูดถึงรสชาติอาหาร โจ๊กวันนี้ธรรมดามาก เหมือนโจ๊กเด็กจืดๆธรรมดา ไม่มีรสชาติอะไรเลย แต่มีเครื่องเยอะตามที่เราสั่งเท่านั้น ต้องปรุงซีอิ๊วหรืออะไรเอง เราไท่ค่อยประทับใจเลย รู้สึกเหมือนว่าแค่มากินเครื่อง ไปกินโจ๊กธรรมดา หรือโจ๊กคัพจะอร่อยกว่า 

สั่งพอร์คชอพมาชิมด้วย ราคาเบา69บาท เลยอยากลอง ซึ่งก็สมราคา คือ เฉยๆมาก แต่ถ้าไม่หวังมากก็ทานได้ แต่เราเทียบกับร้านดังเช่นสเต็กรถไฟหรือร้านสลัดไม่อั้น ซึ่งราคาต่างกันอยู่พอสมควร (ไม่ได้ถ่ายเมนูสเต็กไว้)

โดยรวมถ้าใครอยากมาชิมก็มาได้ แต่เราคงมาครั้งเดียวแล้วหละ แค่อยากมาลองเฉยๆ ถ้าอยากได้รูปอาหารเครื่องเยอะๆก็ให้มาค่ะ ถ่ายสบายเลย ยั่วชาวบ้านได้มาก